wickkiey/tamil-wikipedia-chunked huggingface dataset:
# நைட்ரசு ஆக்சைடு

**நைட்ரஸ் ஆக்சைடு** (*nitrous oxide*), அல்லது பொதுவாக **சிரிப்பூட்டும் வாயு**, **நைட்ரசு**, **நைட்ரோ**, **NOS** என அழைக்கப்படுவது என்ற வாய்பாட்டைக் கொண்ட ஒரு வேதிச் சேர்மம் ஆகும். இது நைதரசனின் ஓர் ஆக்சைடு ஆகும். அறை வெப்பநிலையில் இது நிறமற்ற, நறுமணச் சுவையுடன், எளிதில் தீப்பற்றாத ஒரு வளிமம். இவ்வாயுவின் மயக்க மற்றும் வலிநிவாரண விளைவுகள் காரணமாக அறுவைச் சிகிச்சை மற்றும் பல் மருத்துவத்தில் பயன்படுத்தப்படுகிறது. சுவாசிக்கும்போது இவ்வாயு உண்டாக்கும் தற்காலிக மயக்கம் மற்றும் பரவச பொழுதுபோக்கு நன்னிலை காரணமாக இதனைச் **சிரிப்பூட்டும் வாயு** என்று அழைக்கின்றனர். தானுந்துப் பந்தய இயந்திரங்கள் மற்றும் ஏவூர்தித் தொழில்நுட்பத்தில் ஆற்றல் வெளியீட்டை அதிகரிக்கும் ஆக்சிசனேற்றியாக நைட்ரஸ் ஆக்சைடு பயன்படுத்தப்படுகிறது. உயர்த்தப்பட்ட வெப்பநிலையில், மூலக்கூறு ஆக்சிசன் போன்ற ஒரு சக்தி வாய்ந்த ஆக்சிசனூக்கியாகவும் இந்த ஆக்சைடு திகழ்கிறது.  
நைட்ரஸ் ஆக்சைடு ஆக்சிசன் அணுக்களுடன் வினை புரிந்து நைட்ரிக் ஆக்சைடைத் தருகிறது. இயற்கையாகத் தோன்றும் இந்த நைட்ரிக் ஆக்சைடு ஓசோனுடன் வினைபுரிவதன் விளைவாக, அடுக்கு மண்டல ஓசோனின் சமநிலையைப் பாதிக்கிறது. இது வளி மாசடைதல், மற்றும் பைங்குடில் வளிமங்களிலும் அதிகமான அளவிலும் அங்கம் வகிக்கிறது. உலக வெப்பமயமாதலில் கடந்த நூறாண்டுகளில் காபனீரொக்சைட்டைக் காட்டிலும் 298 பங்குகள் அதிகமாக இவ்வாயு பங்கு வகித்துள்ளது.  
உலக சுகாதார அமைப்பு பட்டியலிட்டுள்ள உடலுக்கு மிக அவசியமான மருந்துகளின் பட்டியலில் இதுவும் இடம்பிடித்துள்ளது.  
நச்சுத்தன்மை இல்லாமல் இருப்பது, அறை வெப்பநிலையில் நிலைப்புத் தன்மையுடன் காணப்படுவது, பாதுகாப்பாக விமானத்தில் எடுத்துச் செல்ல முடிவது மற்றும் சேமித்து வைக்க எளிமையானது போன்ற பல சாதகமான அம்சங்கள் மற்ற ஆக்சைடுகளை விட நைட்ரஸ் ஆக்சைடுக்குக் கூடுதலாக இருப்பதால் ஏவூர்தி இயந்திரங்களில் இதை ஆக்சிசனேற்றியாக உபயோகிக்கிறார்கள். உடனடியாக சிதைந்து சுவாசிக்கும் காற்றாக இவ்வாயு மாறவியலும் என்பது மற்றுமொரு காரணமாகும். இதனுடைய அதிக அடர்த்தி மற்றும் குறைவான வெப்பநிலையில் உள்ள குறைந்த அழுத்தம் ஆகிய சிறப்புகள் மற்ற அதிக அழுத்த வாயுக்களுக்கு சவாலாக விளங்குகிறது  
1914 ஆம் ஆண்டில், அமெரிக்க ராக்கெட் முன்னோடியான இராபர்ட் கோடார்ட் நைட்ரஸ் ஆக்சைடு மற்றும் பெட்ரோல் ஆகியவற்றை ஏவூர்திகளை உந்தி செலுத்துவதற்குச் சாத்தியமான திரவ எரிபொருள்களாக பரிந்துரைத்து காப்புரிமை பெற்றார். திட எரிபொருளுடன் திரவ அல்லது வாயு ஆக்சிசனேற்றிகளைப் பயன்படுத்திய பல்வேறு விதமாக வடிவமைக்கப்பட்ட கலப்பின ஏவூர்திகளில் நைட்ரஸ் ஆக்சைடு ஆக்சிசனேற்றியாக தேர்வு செய்யப்பட்டு வந்தது. ஐதராக்சைல் நீக்கப்பட்ட பலவணு பியூட்டாடையீன் உடன் நைட்ரஸ் ஆக்சைடு இணைந்த எரிபொருள் ஸ்பேஸ்சிப்வன் மற்றும் பல விண்கப்பல்களில் பயன்படுத்தப்பட்டு வந்தது. தொழில்சார்ந்த மற்றும் அதிக சக்திவாய்ந்த ஏவூர்திகளில் பல்வேறு வகையான நெகிழிகள் எரிபொருளாகப் பயன்படுத்தப்பட்டது என்பதும் கவனிக்கத்தக்கது.  
நைட்ரஸ் ஆக்சைடு ஒற்றை உந்துபொருள் ஏவூர்திகளிலும்
# கீரனூர் முத்து

**கீரனூர் முத்து** (1943-1965) என்று அறியப்படும் முத்து, இந்தியாவில் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, நஞ்சருந்தி இறந்த ஒரு போராளி ஆவார்.
# கீரனூர் முத்து

## வாழ்க்கை

புதுக்கோட்டை மாவட்டத்தில் உள்ள அறந்தாங்கி, பாலைவனம் ஜமீனைச் சேர்ந்த சின்னச்சுனையக்காடு என்ற கிராமத்தில் 1943 இல் பிறந்தவர். இவர் 7ஆம் வகுப்புவரை படித்தவர். படிக்கும் போதே தமிழ் ஆர்வத்துடனும், பற்றுடனும் இருந்து வந்தார். குடும்பச் சூழ்நிலை காரணமாக மேற்கொண்டு படிக்காமல் தன் தந்தையுடன் வேளாண் பணியில் ஈடுபட்டு வந்தார். பிறகு 1965ஆம் ஆண்டு புதுக்கோட்டை, குளத்தூர் வட்டத்தில் உள்ள கீரனூரில் உணவு விடுதியில் வேலை பார்த்து வந்தார்.
# கீரனூர் முத்து

## இந்தித் திணிப்பை எதிர்த்துப் போராட்டம்

1965 இந்தித் திணிப்பு எதிர்ப்பு போராட்டத்தில் ஈடுபட்டும் வந்த பலர் தீக்குளித்தும், நஞ்சருந்தியும் இறந்த செய்திகளும், ஆயிரக்கணக்கானோர் தடியடி துப்பாக்கி சூட்டுக்கு ஆளான கொடுமைகளைப் படித்தும் கேள்விபட்டும் அறிந்து மனம் வருந்தினார்.
# கீரனூர் முத்து

## தற்கொலை

"இந்தி தணிப்பை நிறுத்துங்கள்" என்று அன்றைய முதல்வர் பக்தவச்சலத்திற்கும், "தமிழைக் காக்கப் பாடுபடுங்கள்" என்று அண்ணாவுக்கும் கடிதங்களை எழுதி வைத்துக் கொண்டு 1965 பிப்பிரவரி மாதம் நஞ்சுண்டு இறந்து கிடந்தார். 1967இல் தி.மு.க ஆட்சிக்கு வந்தபின் முத்து இறந்து கிடந்த இடத்தில் சீரணி அரங்கம் ஒன்று கட்டப்பட்டு தியாகி முத்து சீரணி அரங்கு எனப் பெயர் சூட்டப்பட்டது.
# நியூயார்க் மெட்சு

**நியூயார்க் மெட்சு** (*New York Mets*) ஐக்கிய அமெரிக்காவில் நியூயார்க் மாநிலத்தின் நியூயார்க் நகர அடிப்பந்தாட்ட அணியாகும். குயின்சின் பிளஷிங் மெடோசு–கோரோனா பூங்காவிலுள்ள *சிட்டி பீல்டு* இவர்களது தாயக விளையாட்டரங்கமாகும். இந்த அணி முன்னதாக நியூயார்க்கின் சார்பாக விளையாடிய *நியூயார்க் ஜெயன்ட்சு* மற்றும் *புரூக்ளின் டாட்ஜர்சுக்கு* மாற்றாக 1962இல் உருவானது. அடிப்பந்தாட்டத்தில் உலக சீரிஸ் கோப்பையை மெட்சு 1969இலும் 1986இலும் வென்றுள்ளனர். இவர்களது வண்ணங்கள் நீலமும் ஆரஞ்சும் ஆகும். இவர்களது பணிநிறைவு விளையாட்டாளர்களின் கீழ்கண்ட சீருடை எண்கள் நிறுத்தி வைக்கப்பட்டுள்ளன: 42 (ஜாக்கி ராபின்சன்), 41 (டாம் சீவர்), 14 (கில் ஆட்ஜசு), மற்றும் 37 (கேசே இசுடென்கெல்).  
"மெட்சு" என்ற பெயர் "மெட்ரோபாலிடன்சு" என்பதன் சுருக்கமாகும். மெட்சு முதலில் தங்கள் ஆட்டங்களை போலோ திடலில் ஆடி வந்தனர். 1964இல் புதிய சியா விளையாட்டரங்கை தங்கள் தாயக திடல் ஆக்கிக்கொண்டனர். 45 பருவங்கள் கழித்து 2009இல் சியாவிற்கு அடுத்ததாக புதிய சிட்டி பீல்டு விளையாட்டரங்கை திறந்தனர். பழைய விளையாட்டரங்கு இடிக்கப்பட்டது.
# மாயவரம் சாரங்கபாணி

**மாயவரம் சாரங்கபாணி** (1947-1965)என்று அறியப்படும் சாரங்கபாணி இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து இறந்த ஒரு போராளி ஆவார்.
# மாயவரம் சாரங்கபாணி

## இந்தித் திணிப்பை எதிர்த்துப் போராட்டம்

மதுரையில் இந்தி திணிப்பை கண்டித்து அமைதியான முறையில் ஊர்வலமாகச் சென்ற மாணவர்கள்மீது காங்கிரஸ் குண்டர்கள் தாக்குதல் நடத்தினர். இதையறிந்த மாணவர்கள் மாநிலந்தழுவிய அளவில் வகுப்புகளைப் புறக்கணித்துப் போராட்டங்களை நடத்தினர். மயிலாடுதுறை ஏ.வி.சி. கல்லூரி என்று அழைக்கப்படும் அன்பநாதபுரம் வகையறா கல்லூரியில் பி.காம் முதலாமாண்டு படித்து வந்த சாரங்கபாணியும் தீவிரமாகச் செயல்பட்டு வந்தார்.
# மாயவரம் சாரங்கபாணி

## தீக்குளிப்பு

மயிலாடுதுறையில் போராட்டத்தைத் தீவிரப்படுத்திக்கொண்டிருந்த சாரங்கபாணி, காங்கிரஸ் தலைவர்களின் ஆணவத்தையும், தமிழ்நாட்டின் தெருக்களில் இராணுவம் ஆயுதம் தாங்கி நடமாடுவதையும் கண்டித்து 15.3.65இல் கல்லூரி வளாகத்திலேயே தன்மீது மண்ணெண்ணெய் ஊற்றித் தீ வைத்துக் கொண்டு தீக்குளித்து மாண்டார். உடல் சொந்த ஊரான தஞ்சை மாவட்டம் மருதுவாஞ்சசேரியில் அடக்கம் செய்யப்பட்டது.
# பித்தகோரசு மும்மை

*a*, *b*, *c* என்ற மூன்று நேர் முழு எண்களானவை
:<math>a^2 + b^2 = c^2</math>
என்ற முடிவை நிறைவு செய்தால், **பித்தகோரசு மும்மை** (*Pythagorean triple*) என அழைக்கப்படுகின்றன. இம் மும்மையானது என எழுதப்படுகிறது. பித்தகோரசு மும்மைகளிலேயே மிகஎளிமையான மும்மை ஆகும்.  
ஒரு பித்தகோரசு மும்மை எனில் (*ka*, *kb*, *kc*)ம் ஒரு பித்தகோரசு மும்மையாக இருக்கும் (*k* என்பது இங்கு ஏதேனுமொரு நேர் முழுஎண்). ஒரு பித்தகோரசு மும்மையிலுள்ள மூன்று நேர் முழுஎண்களும் சார்பகா எண்களாக இருந்தால் அந்த மும்மையானது **தொடக்கநிலை பித்தகோரசு மும்மை** எனப்படும்.  
ஒவ்வொரு பித்தகோரசு மும்மையிலுள்ள மூன்று நேர் முழுஎண்களும் பித்தகோரசு தேற்றத்தின் முடிவை நிறைவு செய்வதால், அவை இப் பெயரால் அழைக்கப்படுகின்றன.  
ஒரு செங்கோண முக்கோணத்தின் பக்கங்கள் பித்தகோரசு மும்மையாக அமையுமானால், அம் முக்கோணம், **பித்தகோரசு முக்கோணம்** என அழைக்கப்படும்.  
ஒவ்வொரு பித்தகோரசு மும்மையிலுள்ள எண்களைப் பக்கங்களாகக் கொண்ட செங்கோண முக்கோணத்தின் பக்கங்கள் முழுஎண்களாகும். ஆனால் ஒரு செங்கோண முக்கோணத்தின் பக்க அளவுகள் முழுஎண்களாக இல்லாதிருக்கும்போது அவை ஒரு பித்தகோரசு மும்மையாக அமையாது. எடுத்துக்காட்டாக,
: , *c*&nbsp;=&nbsp;√2 பக்கங்கள் கொண்ட முக்கோணம் ஒரு செங்கோண முக்கோணம். ஆனால் √2 ஒரு முழுஎண் அல்லததால், (1, 1, √2) ஒரு பித்தகோரசு மும்மை இல்லை.
# பித்தகோரசு மும்மை

## எடுத்துக்காட்டுகள்

. படத்தின் பரவளையப் பாங்கைத் தெளிவாகக் காட்டுவதற்காக எதிர் மதிப்புகளும் சேர்க்கப்பட்டுள்ளன.]]  
என்ற கட்டுப்பாட்டின் கீழ் 16 தொடக்கநிலைப் பித்தகோரசு மும்மைகள் உள்ளன:
| (3, 4, 5 ) | (5, 12, 13) | (8, 15, 17) | (7, 24, 25) |  |
| --- | --- | --- | --- | --- |
| (20, 21, 29) | (12, 35, 37) | ( 9, 40, 41) | (28, 45, 53) |  |
| (11, 60, 61) | (16, 63, 65) | (33, 56, 65) | (48, 55, 73) |  |
| (13, 84, 85) | (36, 77, 85) | (39, 80, 89) | (65, 72, 97) | } |  
என்ற கட்டுப்பாட்டின்கீழ் அமையும் பித்தகோரசு மும்மைகள்:
| (20, 99, 101) | (60, 91, 109) | (15, 112, 113) | (44, 117, 125) |
| --- | --- | --- | --- |
| (88, 105, 137) | (17, 144, 145) | (24, 143, 145) | (51, 140, 149) |
| (85, 132, 157) | (119, 120, 169) | (52, 165, 173) | (19, 180, 181) |
| (57, 176, 185) | (104, 153, 185) | (95, 168, 193) | (28, 195, 197) |
| (84, 187, 205) | (133, 156, 205) | (21, 220, 221) | (140, 171, 221) |
| (60, 221, 229) | (105, 208, 233) | (120, 209, 241) | (32, 255, 257) |
| (23, 264, 265) | (96, 247, 265) | (69, 260, 269) | (115, 252, 277) |
| (160, 231, 281) | (161, 240, 289) | (68, 285, 293) | } |
# பித்தகோரசு மும்மை

## உருவாக்குதல்

யூக்ளிடின் வாய்ப்பாடு, *m*, *n* என்ற இரு நேர் முழுஎண்களைக் கொண்டு பித்தகோரசு மும்மைகளை உருவாக்கப் பயன்படும் அடிப்படை வாய்ப்பாடு ஆகும்.  
யூக்ளிடின் வாய்ப்பாடு:
:<math> a = m^2 - n^2 ,\ \, b = 2mn ,\ \, c = m^2 + n^2 </math>  
*m*, *n* சார்பகா எண்களாகவும், ஒற்றை எண்ணாகவும் இருந்தால், இருந்தால் மட்டுமே, யூக்ளிடின் வாய்ப்பாட்டைப் பயன்படுத்தி உருவாக்கப்படும் பித்தாகரசு மும்மைகள் தொடக்கநிலை மும்மைகளாக இருக்கும். *m* , *n* இரண்டுமே ஒற்றை எண்களாக இருந்தால், யூக்ளிடின் வாய்ப்பாட்டின்படி காணப்படும் *a*, *b*, *c* மூன்றும் இரட்டை எண்களாகும். எனவே உருவாக்கப்பட்ட மும்மை தொடக்கநிலை மும்மையாக இருக்காது. எனினும் அந்த மும்மையின் மூன்று எண்களையும் எண் இரண்டால் வகுத்துத் தொடக்கநிலை மும்மையைப் பெறமுடியும்.  
யூக்ளிடின் வாய்ப்பாட்டைக் கொண்டு அனைத்து தொடக்கநிலை பித்தகோரசு மும்மைகளையும் உருவாக்க முடியும். ஆனால் மற்றைய பித்தாகாரசு மும்மைகளை உருவாக்க முடிவதில்லை. இதற்காக யூக்ளிடின் வாய்ப்பாட்டினை *k* என்ற துணையலகைச் சேர்த்துப் பின்வருமாறு மாற்றினால் அனைத்து பித்தகோரசு மும்மைகளையும் அவ் வாய்ப்பாட்டைக் கொண்டு உருவாக்கலாம்  
:<math> a = k\cdot(m^2 - n^2) ,\ \, b = k\cdot(2mn) ,\ \, c = k\cdot(m^2 + n^2)</math>  
இங்கு *m*, *n*, *k* நேர் முழுஎண்கள் ; ஒற்றை எண்; *m* , *n* சார்பகா எண்கள்.  
யூக்ளிடின் வாய்ப்பாட்டைத் தொடர்ந்து பித்தாகோரசு மும்மைகளை உருவாக்கப் பல வாய்ப்பாடுகள் கண்டறியப்பட்டுள்ளன.
# பித்தகோரசு மும்மை

## அடிப்படைப் பண்புகள்

(*a*, *b*, *c*) என்ற பித்தகோரசு மும்மையின் பண்புகள் (இங்கு *a*&nbsp;<&nbsp;*b*&nbsp;<&nbsp;*c* , *a* , *b* ஆகிய இரண்டில் எது இரட்டை எண், எது ஒற்றை எண் என்று குறிப்பிடப்படவில்லை) :  
- எப்பொழுதும் முழுவர்க்கமாகும்.
ஆனால் இப்பண்பின் மறுதலை உண்மையாக இருக்காது.
- *a*, *b*, *c* ஆகிய மூன்றில், அதிகபட்சமாக ஒரு எண் வர்க்கமாக இருக்கும்.
- பித்தகோரசு முக்கோணத்தின் பரப்பளவு ஒரு இயல் எண்ணின் வர்க்கமாகவோ
- *a*, *b* ஆகிய இரு எண்களில் ஏதேனும் ஒன்று மட்டும் 3ஆல் வகுபடக்கூடியதாக இருக்கும்.
- *a*, *b* ஆகிய இரு எண்களில் ஏதேனும் ஒன்று மட்டும் 4ஆல் வகுபடக்கூடியதாக இருக்கும்.
- *c* இன் பகாக் காரணிகள் அனைத்தும் (பித்தகோரசு பகாத்தனி) வடிவில் அமையும்
- பித்தகோரசு முக்கோணத்தின் பரப்பளவு (*K* = *ab*/2) ஒரு இரட்டை முற்றொப்பு எண் (congruent number).
- ஒவ்வொரு பித்தகோரசு முக்கோணத்தின் உள்வட்ட ஆரமும் மூன்று வெளிவட்ட ஆரங்களும் இயல் எண்களாக இருக்கும்.  
:தொடக்கநிலை மும்மைக்குரிய முக்கோணத்தின் உள்வட்ட ஆரம்:  
:<math> r = n(m-n). </math>  
*m*<sup>2</sup>–*n<sup>2</sup>*, *2mn*, *m*<sup>2</sup>+*n<sup>2</sup>* (செம்பக்கம்) ஆகிய பக்கங்களுக்கு எதிரே அமையும் வெளிவட்டங்களின் ஆரங்கள்:  
:*m*(*m*&nbsp;−&nbsp;*n*)
:*n*(*m*&nbsp;+&nbsp;*n*)
:*m*(*m*&nbsp;+&nbsp;*n*) ஆகும்.
- தேலேசுத் தேற்றத்தின் மறுதலையின்படி, ஒரு செங்கோண முக்கோணத்தின் சுற்றுவட்டத்தின் விட்டமானது அந்த செங்கோண முக்கோணத்தின் செம்பக்கமாகும்.  
எனவே தொடக்கநிலை பித்தகோரசு மும்மைகளுக்குரிய செங்கோண முக்கோணங்களின் சுற்றுவட்டத்தின் விட்டம்:
:<math>m^2+n^2</math>,  
சுற்றுவட்ட ஆரம்:
:<math>\frac {m^2+n^2}{2}.</math> *m* , *n* இரண்டிலொன்று ஒற்றையாகவும் மற்றது இரட்டை எண்ணாகவும் இருக்குமென்பதால் இந்த ஆரமானது முழுஎண்ணாக இல்லாமல் விகிதமுறு எண்ணாக இருக்கும்.
- பித்தகோரசு முக்கோணத்தின் பரப்பளவை அதன் உள்வட்ட ஆரம், மூன்று வெளிவட்ட ஆரங்களால் பெருக்கக் கிடைக்கும் நான்கு நேர் முழுஎண்கள்: <math>w>x>y>z.</math> இவை டேக்கார்ட்டின் தேற்றத்தின் கூற்றை நிறைவு செய்கின்றன.
- ஒரு பித்தகோரசு மும்மையின் செம்பக்கமும் ஒரு தாங்கு பக்கமும் வேறெந்தவொரு பித்தகோரசு மும்மையின் இரு தாங்கு பக்கங்களாக இருக்காது.
- ஒவ்வொரு தொடக்கநிலை மும்மைக்குரிய செங்கோண முக்கோணத்தின் பரப்பளவு மற்றும் அரைச்சுற்றளவுகளின் வர்க்கங்களின் விகிதமானது அந்தந்த முக்கோணங்களுக்குத் தனித்ததாக இருக்கும். அவ்விகிதம்:
:<math>\frac{K}{s^2} = \frac{n(m-n)}{m(m+n)} = 1-\frac{c}{s}.</math>
# சிகரம் தொடு

**சிகரம் தொடு** 2014 ஆம் ஆண்டு செப்டம்பர் மாதம் வெளிவந்த தமிழ் திரைப்படம் ஆகும். இதை கௌரவ் நாராயணன் இயக்கினார்; யுடிவி மோசன் பிக்சர்சு தயாரித்தது. விக்ரம் பிரபு, சத்யராஜ், மனோல் கஜ்ஜார், கே. எசு. இரவிக்குமார் போன்றோர் நடித்துள்ளனர். டி. இமான் இப்படத்திற்கு இசையமைத்துள்ளார்.
# சிகரம் தொடு

## நடிப்பு

- செல்லபாண்டியனாக (செல்லப்பா) சத்யராஜ்
- முரளி பாண்டியனாக (முரளி) விக்ரம் பிரபு
- அம்புஜமாக மோனல் காஜர்
- ஜசுவரியாவாக கோவை சரளா
- இரவியாக கே. எசு. இரவிக்குமார்
- ஆதிமூலமாக ஈரோடு மகேசு
- முரளியின் நண்பனாக சதிசு
# தெமேத்திரியு (விவிலிய நபர்)

**தெமேத்திரியு** என்னும் பெயருடையவர் விவிலியத்தின் புதிய ஏற்பாட்டில் இருமுறை குறிக்கப்படுகின்றார்:  
- பவுலுக்கு எதிராக கலகம் விளைவித்த அர்த்தமி தெய்வத்தை வழிபட்ட தட்டான் ஆவார்.
- 3 யோவானில் நற்சான்று பகரப்பட்டவர். 1, 2 மற்றும் 3 யோவான் ஆகிய திருமுகங்களை அதன் பெறுநர்களுக்கு தாங்கிவந்தவராக இருக்கலாம். இக்கடிதங்களின் அனுப்புனர், காயு என்பவரிடம் இவரைக்குறித்து நற்சான்று பகர்ந்துள்ளார்.
# சென்னையின் எப் சி

**சென்னையின் எப் சி** என்பது இந்திய சூப்பர் லீகின் சென்னை நகரத்தின் அணியாகும். இந்தியன் சூப்பர் லீக் கால்பந்து போட்டிகள் அக்டோபர் 2014 முதல் தொடங்கப்பட உள்ளன. இதில் சென்னை அணியின் பெயரே சென்னையின் எப் சி ஆகும். சன் குழுமம் இந்தியன் சூப்பர் லீகில் இருந்து விலகியதால் பெங்களூர் அணிக்கு பதிலாக சென்னை அணி உருவாக்கப்பட்டது. இந்த அணியின் உரிமையாளர்கள் அபிஷேக் பச்சன் மற்றும் விடா டானி ஆவர்.
# சென்னையின் எப் சி

## வரலாறு

இந்திய சூப்பர் லீக் 2013 இல் உருவாக்கப்பட்ட போது சென்னை உட்பட ஒன்பது மாநகரங்களில் கிளை ஆரம்பிக்க அனுமதி அளிக்கப்பட்டது. ஆனால் சென்னை அணியின் முதன்மை அமைப்பாளர் சுனில் கவாஸ்கர் கிரிக்கெட் வாரியத்துடன் இருந்த வேலை காரணமாக விலகி கொண்டார். இதனால் இந்திய சூப்பர் லீகில் உள்ள அணிகளின் எண்ணிக்கை எட்டாக குறைந்தது. இதனிடையில் பெங்களூரு அணியை ஏலம் எடுத்திருந்த சன் குழுமம் இந்திய சூப்பர் லீகில் இருந்து விலகியது. இந்திய சூப்பர் லீக் பெங்களூரு அணிக்கு புதிய உரிமையாளர்களைத் தேடிக் கொண்டிருந்த நிலையில் பாலிவுட் நடிகர் அபிஷேக் பச்சன் மற்றும் விடா டானி பெங்களூருக்கு பதிலாக சென்னைக்கான அணியின் உரிமையை ஏலம் எடுப்பதாக அறிவித்தனர். இதன்மூலம் சென்னை அணி மீண்டும் உயிர்பெற்றது. இதற்கு *சென்னையின் எப் சி* எனப் பெயர் சூட்டினர்.  
சென்னை அணியின் முதல் போட்டி அக்டோபர் 16, 2014 அன்று தொடங்குகிறது.
# சென்னையின் எப் சி

## அரங்கம்

சென்னையின் எப் சி அணியின் இல்ல அரங்கம் சென்னையிலுள்ள ஜவஹர்லால் நேரு விளையாட்டரங்கம் ஆகும். இந்த அரங்கம் 40,000 பேர் அமர்ந்து பார்க்கக் கூடிய பெரிய விளையாட்டரங்கம் ஆகும்.
# மிராண்டா ஓட்டோ

**மிராண்டா ஓட்டோ** (பிறப்பு: 16 திசம்பர் 1967) ஒரு ஆஸ்திரேலிய நாட்டு திரைப்பட நடிகை ஆவார். இவர் த லார்டு ஆப் த ரிங்ஸ்: த ரிடர்ன் ஆப் த கிங், ஐ, பிராங்கென்ஸ்டைன் போன்ற பல திரைப்படங்களில் நடித்ததன் மூலம் புகழ் பென்ற நடிகை ஆனார்.
# ஹாரிசன் போர்ட்

**ஆரிசன் போர்ட்** (பிறப்பு: சூலை 13, 1942) ஒரு அமெரிக்க நாட்டு நடிகர் மற்றும் தயாரிப்பாளர் ஆவார். இவர் பிளேடு ரன்னர், சப்ரினா, 42, எண்டர்சு கேம், தி எச்சுபெண்டபில்சு 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# பென் கிங்ஸ்லி

**பென் கிங்ஸ்லி** (பிறப்பு: 31 திசம்பர் 1943) ஒரு இங்கிலாந் நாட்டு நடிகர் ஆவார். இவர் காந்தி, எண்டர்ஸ் கேம், அயன் மேன் 3, நைட் அட் த மியுசியம் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்
# இந்தியன் சூப்பர் லீக்

**இந்தியன் சூப்பர் லீக்**, அல்லது புரவல் நல்கும் நிறுவனப்பெயருடன், அலுவல்முறையாக **ஹீரோ இந்தியன் சூப்பர் லீக்** (*Indian Super League*) இந்தியாவில் நடத்தப்பெறுகின்ற தொழில்முறை காற்பந்து கூட்டிணைவுப் போட்டியாகும். இந்தியாவில் நடைபெறும் முதல்நிலை காற்பந்துக் கூட்டிணைவுகளில் இதுவும் ஒன்றாகும்; மற்றது ஐ-கூட்டிணைவு ஆகும். இந்தப் போட்டிகளில் இந்தியாவிலிருந்து உரிமம்பெற்ற பத்து அணிகள் பங்கேற்கின்றன. இந்தப் போட்டிகள் 2017-18 ஆம் ஆண்டு முதல் நவம்பர் துவங்கி மார்ச் மாதம் வரையிலான 5 மாதங்களுக்கு வரை ஆடப்படும். இறுதியாட்டங்கள் வாகையாளரைத் தீர்மானிக்கும்.
# இந்தியன் சூப்பர் லீக்

## வரலாறு

இந்தியன் சூப்பர் லீக் 2013 ஆம் ஆண்டு அக்டோபர் 21 அன்று இந்திய கால்பந்து கூட்டமைப்பு, ரிலையன்ஸ் மற்றும் ஸ்டார் ஸ்போர்ட்ஸ் நிறுவங்களின் கூட்டணியால் தொடங்கப்பட்டது.
# வார்ப்புரு:Infobox football league season

}
| caption = }  
| label1 = பருவம்
| data1 = }  
| label2 =
| data2 = }  
| label3 =
| data3 = }  
| label4 = Premiers
| data4 = }  
| label5 = தரவேற்றம்
| data5 = }
| label6 = தரவிறக்கம்
| data6 = }  
| label7 = }
| data7 = }
| label8 = }
| data8 = }
| label9 = }
| data9 = }
| label10 = }
| data10 = }  
| label11 = ஆடிய ஆட்டங்கள்
| data11 = }}
| label12 = அடித்த கோல்கள்
| data12 = }
| label13 = சராசரி கோல்/ஆட்டம்
| data13 = }
| label14 = கூடிய கோலிட்டவர்
| data14 = }
| label15 = சிறந்த கோல்காப்பாளர்
| data15 = }
| label16 = மிகப்பெரும் தாயரங்கு வெற்றி
| data16 = }
| label17 = மிகப்பெரும் வெளியரங்கு வெற்றி
| data17 = }
| label18 = மிக உயர் புள்ளிகள்
| data18 = }
| label19 = தொடர்ந்த வெற்றி ஆட்டங்கள்
| data19 = }
| label20 = தொடர்ந்த தொல்வியற்ற ஆட்டங்கள்
| data20 = }
| label21 = தொடர்ந்த வெற்றியற்ற ஆட்டங்கள்
| data21 = }
| label22 = தொடர்ந்த தோல்வி ஆட்டங்கள்
| data22 = }
| label23 = மிகவுயர்ந்த வருகை
| data23 = }
| label24 = மிகக் குறைந்த வருகை
| data24 = }
| label25 = மொத்த வருகை
| data25 = }
| label26 = சராசரி வருகை
| data26 = }
| below =  
}}<noinclude></noinclude>
# 2014 இந்தியன் சூப்பர் லீக் பருவம்

**2014 இந்தியன் சூப்பர் லீக் பருவம்**, அல்லது அலுவல்முறையான **2014 ஹீரோ இந்தியன் சூப்பர் லீக் பருவம்** 2013இல் உரிமம்பெற்ற இந்திய தொழில்முறை காற்பந்து அணிகளுக்கிடையே நிறுவப்பட்ட இந்தியன் சூப்பர் லீக்கின் முதல் பருவமாகும். இந்தப் பருவம் அக்டோபர் 12, 2014 ஞாயிறன்று துவங்குகின்றது; திசம்பர் 20, 2014, சனியன்று முடிவடைகின்றது.
# 2014 இந்தியன் சூப்பர் லீக் பருவம்

## அணிகள்

### விளையாட்டு அரங்கம் மற்றும் இடங்கள்

:*குறிப்பு: பட்டியல் அகரவரிசைப்படி உள்ளது .*
| அணி | விளையாட்டரங்கம் | கொள்ளளவு |
| --- | --- | --- |
| அத்லெடிக்கோ டெ கொல்கத்தா | சால்ட் லேக் அரங்கம் |  |
| சென்னையின் | ஜவஹர்லால் நேரு விளையாட்டரங்கம் (சென்னை) |  |
| தில்லி டைனமோசு | ஜவஹர்லால் நேரு விளையாட்டரங்கம், தில்லி |  |
| கோவா | Fatorda Stadium |  |
| கேரளா பிளாஸ்டர்ஸ் | ஜவஹர்லால் நேரு விளையாட்டரங்கம் (கொச்சி) |  |
| மும்பை சிடி | டி. ஒய். பாட்டில் அரங்கம் |  |
| வடகிழக்கு யுனைட்டெட் | இந்திரா காந்தி அத்லெடிக் விளையாட்டரங்கம் |  |
| புனே சிடி | சிறீ சிவ் சத்ரபதி விளையாட்டு வளாகம் | } |
# 2014 இந்தியன் சூப்பர் லீக் பருவம்

## லீக் அட்டவணை மற்றும் முடிவுகள்

| இடம் | அணி | விளையாடியவை | வெற்றி | சமன் | தோல்வி | அடித்த கோல்கள் | வாங்கிய கோல்கள் | கோல்கள் வேறுபாடு | புள்ளிகள் |  |
| --- | --- | --- | --- | --- | --- | --- | --- | --- | --- | --- |
| 1 | சென்னையின் எப்.சி | 14 | 6 | 5 | 3 | 24 | 20 | +4 | 23 |  |
| 4 | அத்லெடிக்கோ டெ கொல்கத்தா | 13 | 4 | 6 | 3 | 15 | 12 | +3 | 18 |  |
| 2 | வடகிழக்கு யுனைட்டெட் | 3 | 1 | 1 | 1 | 2 | 3 | -1 | 4 |  |
| 2 | மும்பை சிடி | 2 | 1 | 0 | 1 | 5 | 3 | 2 | 3 | } |
# கும்பகோணம் தமிழ் இலக்கியங்கள்

தமிழ்நாட்டில் தஞ்சாவூர் மாவட்டத்தைச் சேர்ந்த கும்பகோணத்துடன் தொடர்புடைய பல தமிழ் இலக்கியங்கள் காணப்படுகின்றன. அவை அந்தாதி, கலம்பகம், குறவஞ்சி, பதிகம், பிள்ளைத்தமிழ், புராணம், மான்மியம், வெண்பாமாலை என்ற நிலைகளில் அமையும்.
# கும்பகோணம் தமிழ் இலக்கியங்கள்

## அந்தாதி

- திருக்குடந்தைத் திரிபந்தாதி - மகாவித்வான் மீனாட்சிசுந்தரம்பிள்ளை
- திருக்குடந்தைப் பதிற்றுப்பந்தாதி - குடந்தை கும்பநாதன் செட்டியார்
# கும்பகோணம் தமிழ் இலக்கியங்கள்

## கலம்பகம்

- திருக்குடந்தைக் கலம்பகம் - எட்டிசேரி தி.சங்குப்புலவர்
# கும்பகோணம் தமிழ் இலக்கியங்கள்

## குறவஞ்சி

- கும்பேசர் குறவஞ்சி - பாபநாச முதலியார்
# கும்பகோணம் தமிழ் இலக்கியங்கள்

## பதிகம்

- குடந்தை பெரியநாயகியம்மை பதிகம் - ரா.சபாபதி பிள்ளை
# கும்பகோணம் தமிழ் இலக்கியங்கள்

## பிள்ளைத்தமிழ்

- மங்களாம்பிகைப் பிள்ளைத் தமிழ் - மகாவித்வான் மீனாட்சிசுந்தரம்பிள்ளை
# கும்பகோணம் தமிழ் இலக்கியங்கள்

## புராணம்

- திருக்குடந்தைப் புராணம் - மகாவித்வான் மீனாட்சிசுந்தரம்பிள்ளை 2388 பாடல்
- கும்பகோணப் புராணம் - அகோரமுனிவர் 1118 பாடல்
- கும்பகோணப் புராணம் - சொக்கப்ப நாவலர்? 1406 பாடல்
- அச்சாகாதது - உ.வே.சா நூலகச்சுவடி எண்.520
# கும்பகோணம் தமிழ் இலக்கியங்கள்

## மான்மியம்

- திருக்குடந்தை மான்மியம் - சீனிவாச அய்யங்கார்
# கும்பகோணம் தமிழ் இலக்கியங்கள்

## வெண்பா மாலை

- குடந்தை வெண்பாமாலை - பூ.முருகேச பண்டிதர்
# விராலிமலை சண்முகம்

**விராலிமலை சண்முகம்** என்று அறியப்படும் சண்முகம், இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட 1963-ஆம் ஆண்டு அலுவல்மொழிச் சட்டத்தை நிறைவேற்றுவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது நஞ்சுண்டு இறந்த போராளி ஆவார்.
# விராலிமலை சண்முகம்

## வாழ்க்கை

1943 ஆகஸ்ட் 11 அன்று புதுக்கோட்டை மாவட்டத்தில் உள்ள நார்த்தாமலையில் மு.இராமையா, சவுந்தரம் அம்மாள் ஆகியோருக்கு இரண்டாவது மகனாகப் பிறந்து, குடும்பத்துடன் விராலிமலையில் வாழ்ந்து வந்தார். மளிகைக் கடையில் வேலை பார்த்துக்கொண்டு பொதுக்கூட்டங்களில் மொழிப்போர் பற்றிப் பேசிக்கொண்டு வந்தார். எம்.ஜி.ஆர் ரசிகர் மன்றத் துணைச்செயலாளராக இருந்தார்.
# விராலிமலை சண்முகம்

## இந்தித் திணிப்பை எதிர்த்துப் போராட்டம்

இந்தி திணிப்பைக் கண்டித்து போராட்டங்கள் தமிழகம் முழுவதும் வலுப்பெற்றுக் கொண்டிருக்க, சண்முகமும் அதில் தீவிரமாக ஈடுபட்டு வந்தார்.
# விராலிமலை சண்முகம்

## தற்கொலை

போராட்டம் தீவிரப்பட்டுக்கொண்டிருக்க காவல் துறையினரின் அடக்கு முறையும் கட்டுக்கடங்காமல் சென்றது. பல இளைஞர்கள் உயிரிழந்து கொண்டிருந்தனர். இந்த நேரத்தில், *இரண்டு இரயில் பெட்டிகள் சாம்பலானால் திரும்பப் பெறலாம், இரண்டு மாணவர்கள் உயிரிழந்தால் திரும்பப் பெறமுடியுமா, மாணவர்களே போராட்டத்தைத் திரும்பப் பெறுங்கள்* என்ற அண்ணாவின் வேண்டுகோள் மாணவர்களையும், இளைஞர்களையும் திகைக்க வைத்தது. சண்முகத்தை அதிர்ச்சியில் ஆழ்த்தியது. *தி.முக.தலைவரவர்களே, தமிழைக் காக்கத் தவறிவிட்டீர்கள். இன்னும் பயம் வேண்டுமா அய்யா, பக்தவச்சலத்தின் ஆட்சியில் தமிழ் தழைக்க வழியின்றி போய்விட்டது. தமிழ்த்தாயின் புதல்வர்களையும் பாதுகாப்பு சட்டம் என்னும் போர்வையால் மூடிமறைத்துவிட்டார்கள். தமிழ்த்தாயின் பாதம் இரத்தத்தால் கறைபடிந்துள்ளது அண்ணா நீங்கள் ஆணையிட்டால் தமிழகம் தங்கள் ஆணையைச் செய்யக் காத்துக்கொண்டிருக்கிறது. சும்மா இருந்து விடாதீர்கள்.* என்று அண்ணாவுக்கு கடிதம் எழுதிவிட்டு 1965 பிப்ரவரி 25 ஆம் திகதியன்று அன்று நஞ்சுண்டு மாண்டு போனார். 19.8.1979 அன்று விராலிமலையில் நிறுவபட்ட சண்முகம் படிப்பகத்தை அண்ணா திறந்து வைத்தார்.
# நூதன முரசு

சிவமணி]]
**நூதன முரசு** அல்லது **டிரம்சு** *(drum*) தாளக்கருவிகளில் ஒன்றாகும். இது தோற்கருவிகளின் வகைப்பாட்டில் அடங்கும். முரசுகளில் குறைந்தது ஒருபுறமாவது ஒலியெழுப்பும் தோற்பரப்பு, *முரசுத்தலை* இருக்கும். இது ஓர் கூட்டின் மீது இழுத்துக் கட்டப்பட்டிருக்கும். இதன்மீது வாசிப்பவர் தமது கைகளைக் கொண்டோ முரசுக் கம்பு கொண்டோ அடித்து ஒலி எழுப்புவார். பொதுவாக *ஒத்ததிர்வு கலன்* முரசின் கீழ்ப்பகுதியில் அமைக்கப்பட்டிருக்கும். இது முரசுத்தலையை விட சற்றே குறைந்த கட்டையில் சுருதி கூட்டப்பட்டிருக்கும். தவிரவும் வந்திரதம் போன்று கைகளைத் தேய்த்து ஒலி எழுப்பும் வேறு சில திறன்களும் பயன்படுத்தப்படுகின்றன. முரசுகளும் பேரிகைகளும் உலகின் மிகவும் தொன்மையான இசைக் கருவிகளாகும். பல நூற்றாண்டுகளாக இவற்றின் அடிப்படை வடிவமைப்பு மாறவில்லை.  
நூதனமுரசுகள் பாட்டொன்றில் தாளத்தை (நேர இடைவெளியை) பராமரிக்க இசைக்கப்படுகின்றன. காட்டாக ஒரு பாட்டை வேகமாகவோ மெதுவாகவோ பாட முரசுகள் வேகமாகவோ மெதுவாகவோ இசைக்கப்படுகின்றன. முரசு ஒரு தாள இசைக்கருவி. அதாவது அடிப்பதால் எழும் ஒலியைக் கொண்டது. ஜால்ராக்களும் கோவில்மணிகளும் கூட தாளயிசைக் கருவிகளே. மரக்கட்டை கூட தாளமிட ஏதுவாகும்.  
முரசுகள் தனியாகவும் பல்வேறு முரசுகளின் கூட்டணியாகவும் இசைக்கப்படுவதுண்டு. இரண்டு அல்லது அதற்கு மேற்பட்டதாக *பாங்கோ முரசு* அல்லது *டிம்பனி* வாசிக்கப்படுகின்றன. தற்கால விபுணவியில் பலவகை முரசுகளும் ஜால்ராக்களும் ஒருங்கே அமைக்கப்பட்டு ஒரே கலைஞரால் வாசிக்கப்படுகின்றன. இவை பாப்பிசை, ராக், ஜாஸ், நாடு, புளூஸ், மற்றும் திரையிசையில் மிகவும் பயன்படுத்தப்படுகின்றன.
# நூதன முரசு

## பயன்பாடுகள்

நூதன முரசுகள் வழக்கமாக கையில் அடிப்பதன் மூலம் அல்லது ஒன்று, இரண்டு குச்சிகளைக் கொண்டும் இசைக்கப்படுன்றன. மர குச்சிகள் மற்றும் மென்மையான குமிழ்கள் கொண்ட குச்சிகளின் உள்ளிட்ட பல்வேறு குச்சிகள் ஒலி எழுப்பப் பயன்படுத்தப்படுகின்றன. ஜாஸ் இசையிலும், பல பாரம்பரிய கலாச்சாரங்களில் நூதன முரசுகள் ஒரு குறியீட்டு செயல்பாடு மற்றும் மத விழாக்களில் பயன்படுத்தப்படுகிறது.
நூதன முரசு பெரும்பாலும் இசை சிகிச்சையில் பயன்படுத்தப்படுகின்றன. குறிப்பாக கை நூதன முரசு பலவிதமான மக்களால் எளிதாகப் பயன்படும் சாதனமாகும்.  
பிரபல இசை வடிவங்கள் மற்றும் ஜாஸ் போன்றவற்றில் நூதன முரசு பொதுவாக ஒரு முரசுப் பெட்டி அல்லது நூதன முரசுத் தொகுப்பு ஆகியவற்றைக் கொண்டு பல்வேறு தாள ஒலிகள் உண்டாக்கப்படுகின்றன அல்லது கடின ராக் இசை வகைகளிலும் இக்கருவி இசைக்கப்படுகிறது.  
புருண்டி போன்ற இடங்களில் நூதன முரசுகள் தெய்வீக அந்தஸ்தை வழங்கின. அங்கு அவை காரிண்டா ராஜாவின் சக்திக்கு அடையாளமாக கருதப்பட்டன.
# நூதன முரசு

## கட்டுமானம்

நூதன முரசுக் கூடுகள் ஏறக்குறைய எப்போதும் வளைந்த வட்ட வடித்துடன் கூடிய திறப்புகளைக் கொண்டுள்ளன. மற்ற வகை முரசுகளில் பயன்பாட்டைப் பொருத்து இவ்வடிவங்கள் பரவலாக மாறுபடுகின்றன. மேற்கத்திய இசை பாரம்பரியத்தில் வழக்கமாக உருளை வடிவ முரசுகள் பயன்படுத்தப்பட்டாலும் எடுத்துக்காட்டாக டிம்பாணி முரசிச் கிண்ண வடிவ கூட்டுச்சட்டம் பயன்படுத்துகிறது. இவற்றிலிருந்து விதிவிலக்காக ஆப்பிரிக்க பிளவு நூதன முரசு ஒரு உள்ளீடற்ற மரத்தண்டிலிருந்தும், கரீபியன் எஃகு முரசுகள் உலோகப் பீப்பாயிலிருந்து தயாரிக்கப்படுகின்றன. சில வகை இரு தலை முரசுகள் கம்பித் தொகுப்புகள் மேல் தலை மற்றும் கீழ் தலை ஆகியவற்றை குறுக்கும் நெடுக்குமாக இழுத்து கட்டப்பட்டு பயன்படுத்தப்படுகின்றன.  
நவீன இசைக்குழு மற்றும் கச்சேரி நூதன முரசுகளில் தலையானது திறந்த பகுதியில் வைக்கப்படுகிறது, இதையொட்டி கூடுகளின் விளிம்பில்
இழுப்பு கோல்கள் என்றழைக்கப்படும் கம்பிகள் சுற்றுக்கூட்டின் பூணில் திருகுகள் மூலம் இணைக்கப்பட்டுள்ளன. இவை முரசின் தலையின் அழுத்தத்தை தளர்த்த அல்லது இறுக்க அத்தண்டின் மூலம் சரிசெய்ய முடியும். இத்தகைய அமைப்பு பல நூதனமுரசுகளில் ஆறு முதல் பத்து தண்டுகள் உள்ளன. நூதன முரசுகளிள் ஒலியானது பல்வேறு மாறிகளைப் பொறுத்து வேறுபடுகின்றன. வடிவம், கூட்டின் அளவு மற்றும் தடிமன், கூடு உருவாக்கப்பொருள், கட்டு வளையப் பொருள். முரசுத்தலை செய்யப்பட்ட பொருள், முரசுத்தலை இறுக்கம், முரசின் நிலை, இடம், அடிப்புத் திசைவேகம், கோணம் ஆகியவை ஒலியின் தன்மையில் மாற்றங்களை உண்டாக்குகின்றன.  
இறுக்கமான தண்டுகள் கண்டுபிடிப்பதற்கு முன்னர், கயிறு அமைப்புகள் போன்ற வார்ப்பட்டைகளால் இழுத்து இணைக்கப்பட்டன. (டிஜெம்பே அல்லது ஈவ் டிரம்ஸ் போன்ற முரசுகளில் முறுக்குகள் மற்றும் கயிறுகள் மூலம் தலை இறுக்கம் கூட்டவோ குறைக்கவோ செய்யப்படுகின்றன) .இந்த முறைகள் அரிதாக இன்று பயன்படுத்தப்படுகின்றன. சில வேளைகளில் இராணுவ அணிவகுப்பு , அணி நடை பயிற்சிகளில் இவ்வகை முரசுகள் பயன்படுத்தப்படுகின்றன. உதாரணமாக, பேசும் முரசின் ( மேல் மற்றும் கீழ் தலைகள் இணைக்க)
கயிறுகளை இழுப்பதன் மூலம் தற்காலிகமாக இறுக்க முடியும்
# நூதன முரசு

## ஒலி

நூதன முரசு உருவாக்கும் ஒலி, அதன் வகைகள், உருவங்கள் மற்றும் முரசுக் கூடு கட்டுமானம், முரசுத் தலையின் வகை மற்றும் முரசுத்தலையின் இறுக்கம் உள்ளிட்ட பல்வேறு காரணிகள் தீர்மானிக்கின்றன. பல்வேறு நூதனமுரசுகளின் ஒலிகள் இசையில் வேறுபட்ட பயன்பாடுகளைக் கொண்டுள்ளன. உதாரணமாக, நவீன டாம்-டாம் டிரம் . இது ஒரு ஜாஸ் முரசு உயர்ந்த சாய்ந்த, ஒத்ததிர்வு இசையை எழுப்பும். ராக் முரசு உரத்த, வறண்ட மற்றும் குறைந்த சுருதி ஒலியை எழுப்புகின்றன. இந்த முரசுகள் வெவ்வேறு ஒலிகள் தேவைப்படுவதால் அவற்றின் கட்டுமானத்தில் வித்தியாசமாக சுருதிகூட்டப்பட்டிருக்கும்.  
முரசு ஒலிக்கும்போது முரசுத் தலை மிகவும் தாக்கத்தை ஏற்படுத்துகிறது. ஒவ்வொரு வகை முரசுத் தலையும் அதன் சொந்த இசை நோக்கத்திற்காக உதவுகிறது மற்றும் அதன் சொந்த தனித்துவமான ஒலியினைக் கொண்டு உள்ளது. இரட்டை அதிர்வெண் முரசுத்தலைகள் அதிகமான அதிர்வெண் கூடிய தாளத்தை உண்டாக்க மிகவும் பொருத்தமானது ஆகும். முரசுத் தலைகள் ஒரு வெள்ளை நிறமான கடினப் பூச்சு கொண்டதாகவும் சிறிது மாறுபட்ட சுருதி உற்பத்திக்கும் மைய வெள்ளி அல்லது கருப்பு புள்ளிகளுடன் டிரம் தலைகள் உருவாக்கப்படுகின்றன. மற்றும் சுற்றளவு சுருதி வளையங்கள் கொண்ட முரசுத் தலைகள் பெரும்பாலும் அதீத சுரங்களை அகற்றும். சில ஜாஸ் இசைக்கலைஞர்கள் தடித்த முரசுத் தலைகளைப் பயன்படுத்துவதைத் தவிர்ப்பார்கள். ஒற்றை சுர முரசு தலைகள் அல்லது பூச்சு இல்லா டிரம் தலைகளை தேர்ந்தெடுப்பதில்லை. ராக் இசைக்கலைஞர்கள் பெரும்பாலும் தடிமனான அல்லது பூசிய முரசுத் தலைகளை விரும்புகிறார்கள்.  
நூதன முரசின் ஒலிவை பாதிக்கும் இரண்டாவது மிகப்பெரிய காரணி கூட்டுக்கு எதிராக தலை இறுக்கம் ஆகும். கயிறு முரசின் தலை மற்றும் முரசுக்கூட்டைச் சுற்றிலும் இழுத்துக்கட்டும் போது  தண்டுகளுடன் இறுக்கம் இருக்கும்போது, தலையின் அழுத்தம் சரிசெய்யப்படலாம்.இநுக்கம் அதிகரிக்கும் போது, ஒலி வீச்சு குறைந்து, அதிர்வெண் அதிகரிக்கிறது, இதனால் சுருதி அதிகமானது மற்றும் ஒலிவீச்சு குறைகிறது  
முரசுக் கூட்டின் வகை முரசு உண்டாக்கும் ஒலியை பாதிக்கும். ஏனெனில் முரசுக் கூட்டில் தோன்றும் அதிர்வுகள் ஒலி அளவை அதிகரிக்கவும் உற்பத்தி செய்யும் ஒலி வகைகளை கையாளவும் பயன்படுத்தப்படுகிறது. முரசுக் கூட்டின் பெரிய விட்டம் குறைந்த சுருதியையும், பெரிய முரசு ஆழம் சத்தமான சுருதியையும் உருவாக்குகின்றன. மேலும் முரசுக் கூட்டின் தடிமன் முரசின் ஒலியைத் தீர்மானிக்கிறது. மகாகனி மரங்கள் குறைந்த சத்தத்தின் அதிர்வெண் எழுப்புகிறது மற்றும் அதே வேகத்தில் அதிக அதிர்வெண்களை கொண்டுள்ளன.
# நூதன முரசு

## வரலாறு

சீனாவில் கி.மு. 5500-2350 வரையிலான காலத்திய நியோலித்திக் கலாச்சாரத்தில் முதலைத் தோலினாலான முரசுகள் பயன்படுத்தப்பட்டதற்கான சான்றுகள் கிடைத்துள்ளன.
இவ்வகை முரசுகள் மதச்சடங்குகள் மற்றும் சம்பிரதாய நிகழ்வுகளில் பயன்படுத்தப்பட்டிருக்கின்றன.  
வட வியட்நாமின் வெண்கல காலத்திய டாங் சன் கலாச்சாரத்தின் வெண்கல தாங் சொன் முரசு தயாரிக்கப்பட்டது அவர்கள் அலங்காரமான ஞ்சாக் முரசையும் பயன்படத்தினர். .
# நூதன முரசு

## வகைகள்

- அபுருபுவா
- அஷிகோ
- பாரா
- பாஸ் நூதன முரசு
- பட்டா
- பீடக்
- போத்ரன்
- போங்கோ நூதன முரசு
- பௌகாரபௌ
- கஜோன்
- கான்கிரீட்நூதன முரசு
- சாலிஸ் நூதன முரசு
- செண்டை
- காக்டெய்ல் நூதன முரசு
- கோங்கா
- கிரௌடி கான்
- தர்புகா  
- டாம்பூ
- டேவல்
- தயேரே
- தக் (கருவி) அல்லது தாக்
- திமெய்
- டோல்
- டோலாக்
- டிஜம்பே
- டாங் மகன் நூதன முரசு
- டூப்பெக்
- டண்
- ஈவ் நூதன முரசு
- ஃப்ரேம் நூதன முரசு
- கோபட் நூதன முரசு
- ஹார்ட் நூதன முரசு
- ஐலிபா நூதன முரசு
- காரிண்டா  
- பலாங்கோ நூதன முரசு
- லாம்பேர்க் நூதன முரசு
- லாங் நூதன முரசு
- மதால்
- மிருதங்கம்
- பஹு
- பவ்வுவ் டிரம்
- ரெபினிக்
- ஸ்னரேர் நூதன முரசு அல்லது (மார்னிங் ஸ்டேர் டிரம்)
- பிளவு நூதன முரசு
- அதிர்வு நூதன முரசு
- ஸ்டீப்பன் (ஸ்டீல் நூதன முரசு)
- சர்டோ
- டாபர் (கருவி)
- வந்திரதம்
- கஞ்சிரா  
- டைக்கோ
- டாயோஸ் டிரம்
- கைம்முரசு இணை
- பேசும் முரசு
- டாஸா (டாஷா நூதன முரசு)
- தவில்
- டார் (டிரம்)
- தாவல்
- டென்னர் நூதன முரசு
- தியூ நூதன முரசு
- திம்பிள்ஸ்
- திம்பானி
- டாம்பக்
- டாம்-டிரா டிரம்
- நாங் டிரம்
# நூதன முரசு

## இவற்றையும் காண்க

- :
- [[முரசு
- விபுணவி
- இசைக்கருவி
# வில்மெர் வால்டெர்ராமா

**வில்மெர் வால்டெர்ராமா** (பிறப்பு: ஜனவரி 30, 1980) ஒரு அமெரிக்க நாட்டு நடிகர், குரல் நடிகர், பாடகர், நடன கலைஞர் மற்றும் தயாரிப்பாளர் ஆவார். இவர் ஜூம், தி காண்டர், கொலம்பஸ் டே, ஸ்கூல் டான்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# திருமணஞ்சேரி சுகந்த பரிமளேஸ்வரர் கோயில்

**திருமணஞ்சேரி சுகந்த பரிமளேஸ்வரர் கோயில்** என்பது தமிழ்நாட்டில் புதுக்கோட்டை மாவட்டத்தில் கறம்பக்குடி வட்டத்தில் உள்ள ஒரு சிவன் கோயில் ஆகும்.
# திருமணஞ்சேரி சுகந்த பரிமளேஸ்வரர் கோயில்

## அமைவிடம்

புதுக்கோட்டையிலிருந்து 45 கி.மீ. தொலைவில் புதுக்கோட்டை-கறம்பக்குடி சாலையில் இக்கோயில் அமைந்துள்ளது.
# திருமணஞ்சேரி சுகந்த பரிமளேஸ்வரர் கோயில்

## இறைவன், இறைவி

இக்கோயிலில் உள்ள இறைவன் சுகந்த பரிமளேஸ்வரர், இறைவி பெரிய நாயகி. இக்கோயிலுக்குத் தல மரம் எதுவுமில்லை.
# திருமணஞ்சேரி சுகந்த பரிமளேஸ்வரர் கோயில்

## திறந்திருக்கும் நேரம்

காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.00 முதல் 8.30 வரையிலும் திறந்திருக்கும். சித்திரை மாதம் தமிழ் வருடப்பிறப்பு, வைகாசி விசாகம் 10 நாள்கள், ஆடி மாதம் ஆடி 18, தைப்பூசம், புரட்டாசி மாதத்தில் நவராத்திரி ஆகிய விழாக்கள் சிறப்பாகக் கொண்டாடப்பெறுகின்றன.
# யாவோ டி பாரோசு

**யாவோ டி பாரோசு** (João de Barros) (1496 - 20 ஒக்டோபர் 1570) புகழ் பெற்ற தொடக்ககால போர்த்துக்கேய வரலாற்றாளர்களுள் ஒருவர். இந்தியா உள்ளிட்ட ஆசிய, தென்கிழக்கு ஆப்பிரிக்கா ஆகியவை தொடர்பான போர்த்துக்கேயரின் வரலாறு குறித்து "டெக்கேடாஸ் டா ஆசியா" (Décadas da Ásia) என்னும் நூலை எழுதியதன் மூலம் இவர் புகழ் பெற்றார்.
# யாவோ டி பாரோசு

## தொடக்க காலம்

இவர் போர்த்துக்கலின் முதலாம் மனுவேலின் அரண்மனையில் கல்வி பயின்றார். இருபதாவது வயதில் *பேரரசர் கிளாரிமுண்டோவின் வரலாற்றுக் காலவரிசை* என்னும் வீரகாவியம் ஒன்றை எழுதினார். இதை எட்டு மாதங்களில் அவர் எழுதி முடித்தார். இதை எழுதுவதில், பிற்காலத்தில் மூன்றாம் சான் என்னும் பெயரில் அரசரான இளவரசர் சானின் உதவி பாரோசுக்கு இருந்ததாகச் சொல்லப்படுகிறது. சான் அரசுக் கட்டில் ஏறிய பின்னர், பாரோசை எல்மினா புனித சார்ச்சுக் கோட்டையின் படைத் தலைவனாக ஆக்கினார். 1522ல் பாரோசு இப்பதவியை ஏற்றுக்கொண்டார். 1525ல் இந்தியா இல்லம் எனப்பட்ட அமைப்பின் நிதிப் பொறுப்பாளராகப் பதவியில் அமர்த்தப்பட்டார். 1528 ஆம் ஆண்டு வரை அவர் இப்பதவியில் இருந்தார்.  
அக்காலத்தில் பரவிய கொள்ளை நோயில் இருந்து தப்புவதற்காக பாரோசு லிசுபனை விட்டு பொம்பால் என்னும் ஊரில் இருந்த தனது நாட்டுப்புற இல்லத்துக்குச் சென்று வசித்தார். 1532 ஆம் ஆண்டு மீண்டும் லிசுபன் திரும்பிய பாரோசை, அரசர் இந்தியா மற்றும் மினா இல்லத்தின் முகவராக நியமித்தார். ஐரோப்பாவின் கிழக்கத்திய நாடுகளுடனான வணிகத்தின் மையமாக லிசுபன் விளங்கிய அக்காலத்தில், இப்பதவி மிகுந்த முக்கியத்துவமும் பொறுப்பும் கொண்ட ஒரு பதவியாக விளங்கியது. இந்தியா, ஆப்பிரிக்கா, பிரேசில் போன்ற இடங்களுக்குக் கப்பல்களை ஒழுங்கு செய்து அனுப்புதல், அவ்விடங்களில் இருந்து கப்பல்களில் வரும் பண்டங்களைப் பெற்று, களஞ்சியப்படுத்தி, விநியோகம் செய்தல் போன்றவற்றை மேற்பார்வை செய்வது இவரது பொறுப்பாக இருந்தது. அத்துடன், கடிதத் தொடர்புகளைப் பொறுப்பேற்றுப் பதிவு செய்தல் அவற்றை ஆவணப்படுத்துதல், நிதி நிர்வாகம் போன்ற வேலைகளும் இவர் பொறுப்பிலேயே இருந்தன. பாரோசு நேர்மையும், சுறுசுறுப்பும் கொண்ட சிறந்த நிர்வாகியாக விளங்கினார். அக்காலத்தில் இவ்வாறான பண்புகள் மிக அரிதாகவே காணப்பட்டன. இதன் விளைவாக இதற்கு முன் இப்பதவியை வகித்தோரைவிட பாரோசு குறைவான இலாபத்தையே பெற முடிந்தது.
# யாவோ டி பாரோசு

## பிரேசில் தோல்வி

இந்நிலையில், பிரேசிலில் குடியேறிகளைக் கவர விரும்பிய மூன்றாம் சான், அந்நாட்டை தலைமைப் பகுதிகளாகப் பிரித்து, மாரஞ்ஞோ என்னும் பகுதியை பாரோசுக்கு ஒதுக்கினார். தன்னுடன் இரண்டு பங்காளிகளையும் சேர்த்துக்கொண்ட பாரோசு, ஒவ்வொன்றிலும் 900 பேர்களைக் கொண்ட பத்துக் கப்பல்களைக் கொண்ட அணியொன்றை உருவாக்கினார். இது 1539ல் பிரேசிலை நோக்கிப் புறப்பட்டது. மாலுமிகளின் அறியாமையினால் எல்லாக் கப்பல்களுமே மூழ்கிவிட்டன. இது பாரோசுக்குப் பெரும் இழப்பை ஏற்படுத்தியது.
# யாவோ டி பாரோசு

## ஆய்வுகள்

இக்காலத்தில் ஓய்வு நேரங்களில் பாரோசு தனது ஆய்வுகளைத் தொடர்ந்து நடத்தி வந்தார். பிரேசில் முயற்சி தோல்வியுற்ற சிறிது காலத்துக்குப் பின்னர் போர்த்துக்கேய இந்தியாவின் வரலாற்றை எழுதுவதற்கு அவர் முன்வந்தார். இதை அரசரும் ஏற்றுக்கொண்டார். இது தொடர்பான வேலைகளைத் தொடங்கிய அதே வேளை, இடைக்காலத்தில் போர்த்துக்கேய இலக்கணம் தொடர்பான ஒரு நூல் உள்ளிட்ட சில நூல்களை எழுதி வெளியிட்டார்.  
போர்த்துக்கேய இந்தியாவின் வரலாறு தொடர்பில் போர்த்துக்கேய மொழியில் அவர் எழுதிய *ஆசியாவின் பத்தாண்டுகள்* (Décadas da Ásia) என்னும் நூலின் முதல் *பத்தாண்டு* 1552ல் வெளியானது. இரண்டாம் *பத்தாண்டு* 1553 இலும், மூன்றாம் *பத்தாண்டு* 1563 இலும் வெளியாகின. நான்காவது, பாரோசு இறந்து நீண்ட காலத்துக்குப் பின்னர் 1615ம் ஆண்டிலேயே வெளியானது. இதன் முதல் பகுதிக்கு இருந்த வரவேற்பைக் கண்ட உடனேயே அரசர் சான், அரசர் மனுவேலின் வரலாற்றை எழுதும் பொறுப்பையும் பாரோசிடம் ஒப்படைத்தார். எனினும் பாரோசுக்கு இருந்த பல வேலைகளுக்கு இடையில் இதை அவரால் நிறைவேற்ற முடியவில்லை.
# யாவோ டி பாரோசு

## இறுதிக்காலம்

1567ம் ஆண்டு பக்கவாத நோய் ஏற்பட்டுப் பாரோசு ஓய்வு பெறவேண்டிய நிலை ஏற்பட்டது. இவருக்குப் போர்த்துக்கேயப் பிரபுக்களுக்கு வழங்கப்படும் பட்டமான *பிடல்கோ* (fidalgo) என்னும் பட்டத்தையும், ஓய்வூதியம் மற்றும் பிற வருமானங்களையும் அரசர் செபசுத்தியன் வழங்கினார். பிரேசிலுக்குக் கப்பல்களை அனுப்பியது தொடர்பில் அரசுக்குச் செலுத்த வேண்டியிருந்த கடனையும் அரசு தள்ளுபடி செய்துவிட்டது.  
1570ம் ஆண்டு அக்டோபர் மாதம் 21ம் தேதி இன்னொரு பக்கவாதத் தாக்குதலுக்கு உள்ளான பாரோசு காலமானார்.
# காம்ப்பெல் ஸ்காட்

**காம்ப்பெல் ஸ்காட்** (பிறப்பு: ஜூலை 19, 1961) ஒரு அமெரிக்க நாட்டு நடிகர், குரல் நடிகர், இயக்குநர் மற்றும் தயாரிப்பாளர் ஆவார். இவர் தி அமேசிங் ஸ்பைடர் - மேன், தி அமேசிங் ஸ்பைடர்-மேன் 2 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# மின்காந்த விசை

**மின்காந்த விசை** (*electromagnetic force*) என்பது இயற்கையின் நான்கு அடிப்படை விசைகளில் ஒன்றாகும். ஏனையவை வலிய இடைவினை, வலிகுறை இடைவினை, ஈர்ப்பு விசை ஆகியவையாகும். மின்காந்த விசை மின்னூட்டம் பெற்ற துகள்கள் மீது மின்காந்தப் புலம் ஏற்படுத்தும் விசையாகும். இந்த மின்காந்த இடைவினைதான் அணுக்களில் எதிர்மின்னிகளையும் நேர்மின்னிகளையும் பிணைத்து மூலக்கூறுகளை உருவாக்குகின்றது. மின்காந்தவிசை ஒளியணுக்கள், மெய்நிகர் ஒளியணுக்கள் போன்ற தூதுத் துகள்களால் பரிமாறப்படுகிறது. இந்த தூதுத் துகள்களின் பரிமாற்றத்தினால் துகள்கள் இழுக்கப்படுவதும் தள்ளப்படுவதுமாக இல்லாது ஓர் நிரந்த விசையை உருவாக்குகின்றது. இந்தப் பரிமாற்றம் பரிமாறப்படும் துகள்களின் தன்மையை மாற்றுகின்றது.
# மின்காந்த விசை

## வரலாறு

துவக்கத்தில், மின்சாரமும் காந்தவியலும் தனித்தனி விசைகளாக கருதப்பட்டன. 1873இல் ஜேம்ஸ் கிளார்க் மக்ஸ்வெல்லின் *மின்சாரம், காந்தவியல் குறித்தான ஆய்வுக்கட்டுரை*யில் நேர்மறை மற்றும் எதிர்மறை மின்னூட்டுக்களிடையேயான இடைவினைகள் ஒரே விசையால் ஒழுங்குபடுத்தப்படுகின்றன என்ற கண்டறிதலுக்குப் பிறகு இவை தனித்தனியான விசைகளல்ல என அறியப்பட்டது. இந்த இடைவினைகள் மூலமாக கூழ்காணும் நான்கு முக்கிய தாக்கங்கள் ஏற்படுவதாக இந்த சோதனை தெளிவாக எடுத்துக்காட்டியது:  
1. மின்னூட்டங்கள் ஒன்றையொன்று கவர்கின்றன அல்லது எதிர்க்கின்றன; ஒரேபோன்ற மின்னூட்டங்கள் எதிர்க்கின்றன, எதிர் மின்னூட்டங்கள் ஒன்றையொன்று கவர்கின்றன; இந்த எதிர்ப்புவிசை அல்லது கவர்ச்சி விசை அவற்றிற்கிடையேயான தொலைவின் வர்கத்திற்கு எதிரான விகிதத்தில் செயல்படுகிறது.
1. காந்த முனையங்கள் (அல்லது தனி புள்ளிகளில் காந்த நிலைகள்) இதேபோல ஒன்றையொன்று எதிர்த்தோ கவர்ந்தோ இருக்கின்றன. இவை எப்போதுமே சோடியாகவே இருக்கின்றன; வட முனையமும் தென் முனையமும் ஒன்றோடொன்று இணைந்தே காணப்படுகின்றன.
1. ஓர் கம்பியில் செல்லும் மின்னோட்டம் அந்தக் கம்பியை சுற்றி வட்டமாக காந்தப் புலத்தை உருவாக்குகிறது; இந்தப் புலத்தின் திசை மின்னோட்டத்தின் திசையைச் சார்ந்துள்ளது.
1. ஓர் காந்தப் புலத்தில் கம்பிச்சுருளை உள்நகர்த்தும் போதும் வெளிநகர்த்தும்போதும் அந்தக் கம்பிச்சுருளில் மின்னோட்டம் ஏற்படுகின்றது. இந்த மின்னோட்டத்தின் திசையும் இந்த நகர்வின் திசையை சார்ந்துள்ளது.
# மின்காந்த விசை

## மேலோட்டம்

மின்காந்த விசை நான்கு அடிப்படை விசைகளில் ஒன்றாகும். மற்ற நான்கு அடிப்படை விசைகளாவன: அணுவின் கருப் பெருவிசை (இவை குவார்க்குகளை பிணைத்து மீதமுள்ள வலிய விசைத் தாக்கத்தால் அணுக்கருவை பிணைத்து அணுக்கருவை உருவாக்குகின்றன), மென் விசை (இவை சிலவகை கதிரியக்கங்களுக்கு காரணமாகின்றன), மற்றும் ஈர்ப்பு விசை ஆகும். மற்ற அனைத்து விசைகளுமே இந்த நான்கு விசைகளிலிருந்து பெறப்பட்டவையாம்.  
மின்காந்தவிசை நமது வாழ்வின் பல நிகழ்வுகளுக்கு காரணமாக அமைந்துள்ளது; மற்றது பொருளீர்ப்பு விசை. அணுக்களில் நிகழும் அனைத்து இடைவினைகளுமே நேர்மின்னிகள், எதிர்மின்னிகள் மீதான மின்காந்த விசையின் தாக்கங்களாக அடையாளப்படுத்த முடியும். மூலக்கூறுகளுக்கிடையேயான மூலக்கூற்று இடைவிசைகளும் வேதி நிகழ்வுகளும் இவற்றில் அடங்கும்.
# டபீர் பண்டிதர்

தஞ்சாவூர் மராத்திய மன்னர் பிரதாபசிம்மன் ஆட்சிக்காலத்தில் மிகச்சிறந்த அரண்மனை நிர்வாக அலுவலராக விளங்கியவர் டபீர் பண்டிதர் ஆவார்.
# டபீர் பண்டிதர்

## விசுவநாத பண்டிதர்

அரண்மனை நிர்வாக அலுவலராக விளங்கிய விசுவநாத பண்டிதர் என்பவர் நிருவாகத் திறமையால் அமைச்சராக பதவி உயர்வினைப் பெற்றார். அதன் பின்னர் அரசரின் அன்பான ஆதரவால் டபீர் பண்டிதர் என்று பெயரிட்டு அழைக்கப்பட்டார். டபீர் என்பது பாரசீகச் சொல் ஆகும். இச்சொல்லிற்குச் செயலர் என்று பொருள் கூறுவர். இவரது இயற்பெயர் நாரோ பண்டிதர் என்பதாகும். இவரது பேரன்களாக நாரோ விசுவநாதத், நாநாஜி கங்காதர் ஆகிய இருவரும் வாழ்ந்துள்ளனர்.
# டபீர் பண்டிதர்

## டபீர் முறி

இவர் அமைச்சர் பதவியேற்றபோது ஆற்காட்டு நவாப்பின் படையெடுப்பால் தஞ்சையில் கடுமையான பஞ்சம் ஏற்பட்டது. அதனால் கி.பி.1771இல் ‘அமானி‘ என்ற முறை செயல்படுத்தப்பட்டது. ஆனால் டபீர் பண்டிதர் புது செயல் முறையாக பத்து ஆண்டுகளின் மொத்த வருமானத்தை அறிந்து அதன் சராசரியைக் கணக்கிட்டு அதன்படி நிலத்தைப் பயிரிடுபவர் அரசிற்குத் தரவேண்டும் என்று ஆணையிட்டார். இவரது நிருவாகத் திட்டமானது ‘டபீர் முறி‘ எனப்பட்டது.
# உடையார்கோயில்

தஞ்சாவூர் மாவட்டத்தில் தஞ்சாவூர்-நாகப்பட்டினம் சாலையில் தஞ்சாவூரிலிருந்து 18 கி.மீ. தொலைவில் காவிரி வடவாறு தென்கரையில் **உடையார்கோயில்** அமைந்துள்ளது.
# உடையார்கோயில்

## பேரேரி

கோயில் முன் அமைந்துள்ள பேரேரி ஒரு காலத்தில் தீவு போல் சுற்றிலும் அமைய நடுவில் சிவன் கோயில் அமைந்திருந்தது. பின்னர் போக்குவரத்து வசதிக்காக இடது பக்கம் மட்டும் மண் கொண்டு மூடப்பட்டு தற்போது கோயிலின் மூன்று புறமும் பெரிய ஏரி காணப்படுகிறது. இவ்விதம் நீர் நிலையின் நடுவில் இக்கோயில் அமைந்திருப்பது ஒரு தனிச்சிறப்பாகும். கோயிலின் எதிரில் தற்போது ஒரு குளம் உள்ளது. மூன்று புறம் ஏரி தற்போது காணப்படவில்லை. ஏரி சுருங்கி தற்போது குளமாக மாறியிருக்கலாம்.
# உடையார்கோயில்

## அமைப்பு

மூன்று பிரகாரங்களுடன் இக்கோயில் உள்ளது. கருவறையைச் சுற்றியுள்ள பிரகாரத்தில் வரிசையாக முக்குருணி அரிசி விநாயகர், பிரம்மபுரீஸ்வரர், ஆனந்தபுரீஸ்வரர், காசி விஸ்வநாதர், வள்ளி தெய்வானையுடன் கூடிய முருகன், வேதபுரீஸ்வரர், சதுர்வேதபுரீஸ்வரர், பூலோகநாதர், கஜலட்சுமி ஆகியோர் உள்ளனர். பிரதான விநாயகர் சன்னதி தனியாக உள்ளது. அச்சன்னதியில் அனுராதா க்ரமன சரஸ்வதி உள்ளார். கருவறையின் பின்புறம் முறையே விநாயகர், தெட்சிணாமூர்த்தி, அண்ணாமலையார், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. அருகில் கோயிலின் தலவிருட்சமான களாச்செடி உள்ளது. முன்மண்டபத்தில் பள்ளியறை உள்ளது. அதனைத் தொடரந்து பைரவர், திருமறைக்கோயில், சேக்கிழார், ஞானசம்பந்தர், அப்பர், சுந்தர், மாணிக்கவாசகர், அனுமார், சூரியன், சந்திரன் காணப்படுகின்றனர். இங்கு நவக்கிரகச் சன்னதியும் உள்ளது.
# உடையார்கோயில்

## இறைவன், இறைவி

இங்கு கோயில் கொண்டுள்ள இறைவன் கரவந்தீஸ்வரர் எனப்படுகிறார். இவர் திருக்களாவுடையார் என்றும் அழைக்கப்படுகிறார். கருவறையின் முன்புறம் வலது புறம் ஆட்கொண்டாரும், இடது புறம் உய்யக்கொண்டாரும் உள்ளனர். கருவறையின் முன்பாக நந்தியும், பலிபீடமும் உள்ளன. கோயிலின் இடது புறம் அம்மன் சன்னதி உள்ளது. அங்குள்ள இறைவி தர்மவல்லி என்றழைக்கப்படுகிறார். அம்மன் சன்னதி அருகே நர்த்தன விநாயகர் உள்ளார்.
# உடையார்கோயில்

## கல்வெட்டு

இக்கோயிலில் உள்ள கல்வெட்டுக்களில் காலத்தால் முந்தியது முதலாம் இராசேந்திரனின் 31ஆம் ஆட்சியாண்டு (கி.பி.1045) கல்வெட்டாகும். இம்மன்னனின் கல்வெட்டில் ‘நம்மூர் திரிபுவன மாதேவிப் பேரேரி உள்ளால் எழுந்தருளியிருந்த திருக்கிளாஉடையார்மகாதேவர் கோயிலில்‘ என்று குறிப்பிடுவதிலிருந்து ஏரியின் நடுவில் இக்கோயில் அமைந்திருந்தது என்பதும், ஏரியின் பெயர் திரிபுவன மாதேவிப் பேரேரி என்றும் அறியமுடிகிறது.
# உடையார்கோயில்

## அருகேயுள்ள கோயில்

இவ்வூரில் வெங்கடாஜலபதி கோயில் என்ற பெருமாள் கோயில் உள்ளது.
# அச்சுந்தன்வயல்

**அச்சுந்தன்வயல்** (Achunthanvayal) இராமநாதபுரம் வட்டத்தைச் சேர்ந்த ஊராட்சி ஆகும்.  
இக்கிராமம் இராமநாதபுரம் நகரிலிருந்து 4 கி.மீ தொலைவில் ராமேஸ்வரம்-மதுரை தேசிய நெடுஞ்சாலையில் (NH-49) அமைந்துள்ளது. கிராமத்தில் நீர் ஆதாரத்திற்காக இராமநாதபுரத்தின் பெரிய கண்மாயை மக்கள் பயன்படுத்துகின்றனர். மேலும், இக்கிராமத்தில் இராமநாதபுரத்து மன்னராக இருந்த ராஜதிரை சண்முக ராஜேஸ்வரன் சேதுபதி அவர்களால் 1965ம் ஆண்டு கட்டப்பட்ட **சேதுபதி கலை மற்றும் அறிவியல் கல்லூரி** அமைந்துள்ளது.  
அச்சுந்தன்வயல் கிராமத்தில் 2014ம் ஆண்டு திருத்தப்பட்ட வாக்காளர் பட்டியலின்படி 232 ஆண் வாக்காளர்களும் 241 பெண் வாக்காளர்களும் உள்ளனர்.
# கீசா நெக்ரோபொலிசு

**கீசா நெக்ரோபொலிசு** (*Giza Necropolis*, , "கீசாவின் பிரமிடுகள்") எகிப்தின் தலைநகர் கெய்ரோவின் வெளியே கீசா மேட்டுநிலத்தில் அமைந்துள்ள தொல்லியல் களமாகும். இந்த வளாகத்தில் *பெரும் பிரமிடுகள்* எனப்படும் மூன்று பிரமிடுகளும் கீசாவின் பெரிய ஸ்பிங்ஸ் எனப்படும் பெரிய கல்லுருவும் பல கல்லறைகளும் தொழிலாளர் சிற்றூரும் தொழில் வளாகமும் அமைந்துள்ளன. நைல் ஆற்றங்கரையில் அமைந்துள்ள தொல்நகரம் கீசாவிலிருந்து இது 9&nbsp;கி.மீ. (5&nbsp;மைல்) தொலைவில் பாலைவனத்தில் உள்ளது; கெய்ரோவின் நகர மையத்திலிருந்து 25&nbsp;கி.மீ. (15&nbsp;மைல்) தென்மேற்கே உள்ளது. மேற்கத்திய பார்வையில் தொன்மையான எகிப்தின் சின்னங்களாக இந்த பிரமிடுகள் விளங்கின. கிரேக்க எல்லெனிய நாகரிகத்தின்போது பெரும் பிரமிடுகள் உலகின் ஏழு அதிசயங்களில் ஒன்றாக பட்டியலிடப்பட்டது. பண்டைக்கால உலக அதிசயங்களில் மிகவும் பழையதும் இன்னமும் இருப்பதுமான ஒரே களமாக இது உள்ளது.
# கீசா நெக்ரோபொலிசு

## பிரமிடுகள் மற்றும் இசுபிங்சு

கீசாவிலுள்ள பிரமிடுகளில் ஒன்று கிசா பெரும் பிரமிடு மற்றொன்று காப்ரா பிரமிடு ஆகும். மேலும் கி.மு 2560-2540 ல் கட்டப்பட்ட இந்த பிரமிடு செப்ஸ் பிரமிடு அல்லது கூஃபு பிரமிடு என்றும் அறியப்படுகிறது. பெரும் பிரமிடை விட சற்று சிறிய காப்ரெ (அல்லது செப்ரென்) பிரமிடு சில நூறு மீட்டர் தொலைவில் தென் மேற்கில் அமைந்துள்ளது. இந்த வளாகத்தின் கிழக்குப் பக்கத்தில் கீசாவின் பெரிய இசுபிங்சு அமைந்துள்ளது. இந்த இசுப்பிங்சு பண்டைய எகிப்திய மன்னரான காஃப்ராவின் தலை என்பதில் எகிப்து வரலாற்று அறிஞர்களிடையே கருத்து வேறுபாடுகள் உள்ளன. இந்த முக்கிய நினைவுச்சின்னங்களுடன் பல சிறிய அயல் தொலைவு தொன்மையிடங்கள் "ராணிகள்" பிரமிடுகள், ஆற்றிடைப் பாதை மற்றும் பள்ளத்தாக்குகள் கானப்படுகின்றன.
# கீசா நெக்ரோபொலிசு

## கிசாவின் பெரிய பிரமிடு

கூபுவின் பிரமிடே கிசாவின் பெரிய பிரமிடு என்று அழைக்கப்படுகிறது. இந்த பிரமிடு அமைந்திருக்கும் வளாகத்தில் ஒரு பள்ளத்தாக்கு கோவில் ஒன்று உள்ளது. இப்போது நஸ்லெட் எல்-சம்மான் என்ற கிராமத்திற்கு கீழே புதையுண்டு உள்ளது. அக்கோவிலின் சுண்ணாம்பு சுவர்கள் வெளியே தெரிகின்றன இருப்பினும் இவை தோண்டியெடுக்கப்பட்டு அகழ்வாய்வு செய்யப்படவில்லை. இப்பள்ளத்தாக்கு கோவில் ஒரு தரைப்பாலத்துடன் இணைக்கப்பட்டிருந்தது. ஆனால் நஸ்லெட் எல்-சம்மான் கிராமம் கட்டப்பட்ட போது இது பெரும்பாலும் அழிக்கப்பட்டுள்ளது. இந்த பாதையானது கூபுவின் கல்லறைக் கோவிலுக்கு இட்டுச் செல்கிறது. இந்தக் கோவிலில் பாசாற்றுக்கல்லால் ஆன நடைபாதை மட்டுமே தற்போது கானப்படுகிறது. இந்த கல்லறைக் கோவில் ராஜாவின் கல்லறை பிரமிடுடன் இணைக்கப்பட்டுள்ளது.ராஜாவின் பிரமிடு மூன்று சிறிய ராணி பிரமிடுகளுடன் இணைக்கப்பட்டுள்ளன. அதனருகில் ஐந்து படகுத்துறை குழிகள் உள்ளன. இந்தப் படகுத்துறைகள் கப்பல்களை கொண்டிருந்ததற்கான தடயங்கள் கானப்படுகின்றன. பிரமிடின் தெற்குப் புறத்தில் கானப்படும் இரண்டு படகுத்துறையில் சிதிலமடையாத கப்பல்கள் இன்றும் கானப்படுகின்றன. இதில் ஒரு கப்பல் மீட்டெடுக்கப்பட்டு காட்சிப்படுத்தப்பட்டுள்ளது. கூபுவின் பிரமிடு இன்னும் அதன் அடிவாரத்தில் கானப்படும் பூச்சுக்கற்களைக் கொண்டெ வரையறுக்கப்பட்டுள்ளது. இந்த உறை கற்கள் அருகாமையிலிருந்த மலைத்தொடரின் கல் குவாரிகளில் காணப்பட்ட வெள்ளை சுண்ணாம்பு கற்களால் செய்யப்பட்டுள்ளன. சீக்லின் (1909-10), ஜங்கர், ரைஸ்னர் மற்றும் ஹாசன் ஆகியோரால் அடுத்தடுத்த அகழ்வின் போது மற்றவை கண்டெடுக்கப்பட்டது. காப்ரா வளாகமானது ஐந்து படகுத்துறை குழிகள் மற்றும் கரடுமுரடான அறைகளைக் கொண்ட துணை பிரமிடுகள் கானப்படுகின்றன. காப்ரா பிரமிடு, அதன் உயர்ந்த இடம் மற்றும் அதன் கட்டுமானத்தின் செங்குத்தான கோணத்தின் காரணமாக அருகில் உள்ள கூபு பிரமிடை விட பெரியதாக தோன்றுகிறது. ஆனால் உண்மையில் காப்ரா உயரத்திலும் அளவிலும் சிறிய பிரமிடு ஆகும். காப்ரா பிரமிடின் உச்சியில் உறை கற்கள் கொண்டு கட்டப்பட்டள்ளது முக்கிய காட்சியாக கானப்படுகிறது.
# கீசா நெக்ரோபொலிசு

## மென்காரே பிரமிடு

மென்காரே பிரமிடு வளாகமானது பள்ளத்தாக்கு கோவில், சுரங்கப்பாதை, கல்லறைக் கோவில் மற்றும் ராஜவின் பிரமிடு ஆகியவற்றைக் கொண்டுள்ளது. இந்த பள்ளத்தாக்கு கோவிலில் மென்காரே மன்னரின் பல சிலைகள் கானப்படுகின்றன. 5 வது வம்சத்தின்போது, பள்ளத்தாக்கு கோயிலுக்கு முன்புறம் ஒரு சிறிய கோயில் கட்டப்பட்டது. கல்லறைக் கோவிலில் மென்காரே மன்னரின் பல சிலைகள் கண்டெடுக்கப்பட்டுள்ளன. ராஜாவின் பிரமிடு துணை ராணி பிரமிடுகளுடன் வழிகள் மூலம் பிணைக்கப்பட்டள்ளது.
# கீசா நெக்ரோபொலிசு

## இசுபிங்சு

மன்னர் காப்ரெவின் ஆட்சிக்காலத்தில் இசுபிங்சு கட்டப்பட்டதாக அறியப்படுகிறது. புதிய இராச்சியத்தின்போது, இரண்டாம் அமெனோடெப் ஒரு புதிய ஆலயத்தை ஹொரன்-ஹரேமாகெட்டிற்கு அர்ப்பணம் செய்தார் .
# கீசா நெக்ரோபொலிசு

## கட்டுமானம்

பெரும்பாலான கட்டுமானக் கோட்பாடுகள் இந்த பிரமிடுகளை கட்டுவதற்கு அருகிலுள்ள கல குவாரிகளைில் இருந்து எடுத்து வரப்பட்டிருக்கலாம் என நம்பபடுகிறது. இத்தகைய பெருங்கற்களை நகர்த்திக் கொண்டு வந்த முறைகள் குறித்து கருத்து வேறுபாடுகள் நிலவுகின்றன.
பிரமிடுகளை கட்டமைப்பதில் கட்டடக் கலைஞர்கள் காலப்போக்கில் தங்களே நுட்பங்களை உருவாக்கியிருக்கலாம் என நம்பப்படுகிறது. மணல் இல்லாத நிலப்பரப்பில் ஒப்பீட்டளவில் ஒரு தளத்தை அவர்கள் தேர்ந்தெடுத்து அதில் ஒரு நிலையான அடித்தளத்தை உருவாக்கி தளத்தை கவனமாக ஆய்வு செய்த பின்னர் முதல் நிலை கற்கள் கீழே போடப்பட்ட பிறகு ஒன்றன் மீது ஒன்றான பெருங்கற்களை அடுக்கி இத்தகைய பிரமிடு உருவங்களை கொண்டு வந்திருக்கக்கூடும்.  
கிசாவின் பெரிய பிரமிடின் உட்புறக் கட்டுமான பெருங்கற்கள் அதன் தெற்குப் புறம் அமைந்துள்ள கல்குவாரியிலிருந்து வெட்டி எடுக்கப்பட்டதற்கான அறிகுறிகள் தென்படுகின்றன. பிரமிடின் வெளிப்புறமுள்ள தரமான வளவளப்பு மிக்க வெள்ள சுண்ணாம்புக் கற்கள் நைல் நதியைக் கடந்து அப்பாலுள்ள கல் குவாரிகளிலிருந்து கொண்டு வரப்பட்டுள்ளன. இந்த வெளிப்புற கற்களானது கவனமாக வெட்டியெடுக்கப்பட்டு நைல் நதி மூலம் கொண்டு செல்லப்பட்டு சாரங்கள் மூலம் கட்டுமானப் பகுதிக்கு எடுத்துச்செல்லப்பட்டுள்ளன. அவற்றுள் சில வெளிப்புற கட்டுமான கற்கள் கிசா பிரமிடின் அடிவாரத்தில் விடப்பட்டுள்ளன. மத்திய காலப்பகுதியில் ( 5 ம் நூற்றாண்டு முதல் 15 ம் நூற்றாண்டு வரை) மக்களால் இக்கற்கள் கெய்ரோ நகருக்கு எடுத்துச்செல்லப்பட்டு கட்டுமானத்திற்கு பயன்படுத்தப்பட்டன. and is mentioned in the *Closing Remarks* section of Parry's book. Vitruvius in *De architectura*  
பிரமிடு சமச்சீர் நிலையில் இருப்பதை உறுதி செய்வதற்காக, வெளிப்புற உறை கற்கள் அனைத்தும் உயரத்திலும் அகலத்திலும் சமமாக இருக்கும் வகையில் அமைக்கப்பட்டள்ளது. தொழிலாளர்களுக்கு பிரமிடு சுவரின் கோணத்தை அறிந்து கொள்ள அனைத்து தொகுப்பு கற்களும் குறிக்கப்பட்டிருந்தன மேலும் மேற்பரப்புகளை கவனமாகக் கண்காணித்து கல் தொகுதிகள் ஒன்றாக பொருத்தப்பட்டன. கட்டுமானத்தின் போது மேற்பரப்பு கற்கள் மென்மையான சுண்ணாம்பு கற்களால் கட்டப்பட்டன. காலம் செல்லச் செல்ல காற்று அரிப்பினால் கற்கள் பாதிக்கப்பட்டுள்ளன.
# டிராகுலா

**டிராகுலா** இது ஒரு இங்கிலாந்-அமெரிக்க நாட்டு திகில் தொடர் ஆகும். இந்த தொடரை பிராம் ஸ்டோக்கர் எழுதிய நாவலை மையமாக வைத்து கோல் ஹாடன் தயாரித்துள்ளார்.  
இந்த தொடரில் ஜானத்தன் ரீஸ் மயர்ஸ், ஜெசிகா டி கௌவ், தோமஸ் கிரெட்ச்மன், விக்டோரியா ஸ்முர்ஃபிட், ஆலிவர் ஜாக்சன்-கோஹன், கேட்டீ மெக்ராத் உளிட்ட பலர் நடித்துள்ளார்கள்.
# சாம் & கேட்

**சாம் & கேட்** (ஆங்கிலம்: *Sam & Cat*) ஒரு அமெரிக்க நாட்டுத் தொலைக்காட்சி தொடர் ஆகும். ஐகார்லி என்ற தொடரில் சாம் என்ற காதபாத்திரத்தில் நடித்த ஜென்னேட்டே ம்ச்கிர்டி மற்றும் விக்டோரியஸ் என்ற தொடரில் கேட் என்ற காதபாத்திரத்தில் நடித்த அரியானா கிராண்டியும் இணைந்து இந்த தொடரில் நடித்துள்ளார்கள்.
# ஆதி மொட்டையம்மன் கோவில்

**ஆதி மொட்டையம்மன் கோவில்** சென்னை புரசைவாக்கம் அருகே குயப்பேட்டையில் உள்ள கிராம தேவதை கோவில் ஆகும். இந்த கோவிலில் நடக்கும் ஜாத்திரை என்ற பண்டிகை 300 ஆண்டுகளுக்கு மேலாக நடப்பதாக அறியப்படுகிறது.
# ஆதி மொட்டையம்மன் கோவில்

## வெளியிணைப்புகள்

- ஆதி மொட்டையம்மன் கோவில், மாலைமலர்
- http://mottaiammankosapet.webs.com/